**Termeni și condiții**

**Termeni şi condiţii de utilizare a site-ului www.divagold.ro**

Site-ul web www.divagold.ro, precum şi întreg conţinutul acestuia, sunt proprietatea exclusivă a SC DIVA GOLD SRL, cu sediul social în Municipiul Focşani, B-dul INDEPENDENŢEI, Nr. 31A, Vrancea, înregistrată la Registrul Comerţului cu nr. J39/377/2008 şi având Codul Unic de Înregistrare 23651814.

Nicio parte din acesta nu poate fi reprodusă, total sau parţial, fără acordul expres al SC DIVA GOLD SRL. Folosirea fără acordul scris al DIVA GOLD SRL a oricăror elemente de pe acest site (imagini, texte, programe şi alte date) se pedepseşte conform legilor în vigoare.

Folosind acest magazin online sunteţi implicit de acord cu Termenii şi Condiţiile de Utilizare de mai jos. Recomandăm citirea cu atenţie a acestora. În cazul în care nu sunteţi de acord cu Termenii şi Condiţiile de Utilizare, vă rugăm să nu folosiţi site-ul www.divagold.ro

SC DIVA GOLD SRL îşi rezervă dreptul de a modifica Termenii şi Condiţiile de Utilizare oricând consideră necesar, fără notificare prealabilă. Versiunea în vigoare a Termenilor şi Condiţiilor de Utilizare este în permanenţă disponibilă pe site. Verificaţi această pagină periodic, pentru a lua cunoştinţă de eventualele schimbări. Continuarea folosirii site-ului după schimbarea Termenilor si Condiţiilor de Utilizare implică acceptarea modificărilor efectuate şi a noilor Termeni şi Condiţii de Utilizare.

**1. DEFINIREA TERMENILOR**

1.1 Site – pagina de internet www.divagold.ro prin care se face furnizarea de produse şi servicii.

1.2 Utilizator – orice persoană fizică sau juridică care accesează site-ul www.divagold.ro, indiferent de scopul avut.

1.3 Vânzător – Diva Gold

1.4 Client – Orice persoană fizică sau juridică care accesează site-ul şi plasează o comandă.

1.5 Comandă – Un document electronic ce intervine ca formă de comunicare între Vânzător şi Client prin care Clientul transmite Vânzătorului, prin intermediul Site-ului intenţia sa de a achiziţiona Bunuri şi Servicii de pe Site.

1.6 Bunuri şi Servicii – Orice produs sau serviciu care urmează a fi furnizate de către Vânzător Clientului, ca urmare a Contractului încheiat.

1.7 Contract – Reprezintă contractul la distanţă încheiat între Vânzător şi Client, fără prezenţa fizică simultană a Vânzătorului şi a Cumpărătorului.

Prezentele condiţii reprezintă un contract între SC DIVA GOLD SRL şi utilizatorul site-ului ce priveşte atât utilizarea site-ului web, cât şi achiziţionarea de produse şi servicii prin intermediul acestuia.

**2. PRODUSE ŞI SERVICII**

DIVA GOLD SRL nu poate garanta disponibilitatea în stoc a tuturor produselor prezentate şi nu îşi asumă răspunderea pentru afişarea eronată a informaţiilor privind disponibilitatea în stoc a produselor. SC DIVA GOLD SRL îşi rezervă dreptul să modifice specificaţiile produselor, cât şi preţul acestora, fără o notificare prealabilă. Preţurile prezentate includ TVA (19%). Nu există o limită de preţ minimă a comenzii.

**3. POLITICA DE LIVRARE**

3.1 Livrarea produselor se face oriunde în România, în termen de maxim 4 zile lucrătoare, cu excepţia cazurilor de forţă majoră (calamităţi, dezastre naturale, drumuri impracticabile, accidente, etc.)

3.2 SC DIVA GOLD SRL îşi rezervă dreptul de a efectua confirmarea comenzilor înainte de livrare prin contactarea clientului. Dacă acesta nu poate fi contactat pentru confirmarea comenzii după ce reprezentantul SC DIVA GOLD SRL a încercat contactarea acestuia de minim trei ori, comanda va fi anulată.

3.3 DIVA GOLD SRL îşi rezervă dreptul de a refuza livrarea către clienţii care au în istoricul colaborărilor livrări refuzate sau plăţi nerealizate.

3.4 În cazul în care clientul nu este găsit la adresa menţionată, în intervalul orar stabilit de comun acord, reprezentantul firmei de curierat va reveni încă o dată. Dacă nici de această dată nu se poate efectua livrarea, acesta va restabili contactul cu SC DIVA GOLD SRL, iar comanda va fi anulată şi produsul returnat la sediu. În aceste condiţii, clientul va suporta costurile unei noi livrări, indiferent de valoarea produselor comandate.

3.5 Livrarea se va face prin FAN COURIER şi este gratuită pentru comenzile de peste 300 de lei. Pentru comenzile de sub 300 de lei, livrarea este 18 lei cu excepţia localităţilor pentru care se percepe un cost suplimentar de către firma de curierat. În acest caz, clientul va fi contactat pentru a i se comunica preţul livrării şi i se va oferi alternativ opţiunea de livrare prin POŞTA ROMÂNĂ. Costul livrării prin poştă este de 15 lei.

**4. CERTIFICAT DE GARANŢIE ŞI FACTURĂ FISCALĂ**

4.1 În baza comenzii ferme a clientului, DIVA GOLD SRL va emite o factură fiscală pentru produsele livrate. Totodată, coletul va fi însoţit de certificatul de garanţie pentru produsul/produsele comandat(e) şi cutie de bijuterii cadou.

4.2 Certificatul de garanţie atestă calitatea şi autenticitatea produsului. Societatea noastră garantează produsul ca fiind bijuterie din aur/argint prin marcă proprie şi de titlu, sau de ANPC DGMPPPK.

4.3 Pe fiecare certificat de garanţie vor fi trecute caracteristici precum tipul bijuteriei, gramajul si karatajul.

* Nu supuneţi bijuteria la şocuri mecanice, lovituri, zgârieturi sau activităţi fizice ce pot deforma bijuteria.
* Evitaţi contactul cu apa, substanţe corozive sau cosmetice.
* Folosiţi corect metoda deschiderii şi închiderii produselor.
* Evitaţi purtarea bijuteriilor în timpul somnului.
* Se recomandă ştergerea periodică a bijuteriilor cu o lavetă specială pentru lustruire.
* SC DIVA GOLD SRL nu îşi asumă responsabilitatea în cazul în care clientul nu respectă instrucţiunile menţionate şi exclude pretenţiile precum rambursarea contravalorii, reducerea preţului bijuteriei sau altele.
* Nu răspundem de pierderile minore de gramaj datorate modificării produsului prin tăiere, lipire, pilire, şlefuire. Materialul rezultat din modificările bijuteriilor va fi restituit clientului.
* Se refuză garanţia în cazul în care asupra produsului s-a intervenit de către o persoană neautorizată sau dacă ornamentele, pietrele, prezintă urme de lovire.
* Societatea îşi asumă răspunderea conform prevederilor OG 21/92 şi LG 449/2003. Service-ul va fi efectuat de către bijutierii societăţii.
* Garanţia comercială este de 30 de zile de la achiziţionare. Reparaţiile vor fi efectuate într-un termen de maxim 15 zile calendaristice de la data predării bijuteriei către magazinul vânzător însoţit de certificatul de garanţie şi bonul fiscal.
* Durata medie de viaţă a produsului depinde de modul de utilizare.

**5. POLITICA DE RETUR**

5.1 Produsele achiziţionate la distanţă se pot returna conform Ordonanţei de Urgenţă nr 34/2014. Consumatorul are dreptul să notifice în scris comerciantului că renunţă la cumpărare, fără penalităţi şi fără invocarea unui motiv, în termen de 14 zile de la intrarea în posesie fizică a produsului. Acest drept nu poate fi invocat în cazul produselor ridicate de la sediile noastre pentru care a fost făcută proba.

5.2 Produsele trebuie returnate în starea în care au fost primite, în ambalajul original şi însoţite de toate accesoriile şi documentele originale. Deteriorarea produselor sau punerea într-o stare ce face imposibilă revânzarea lor duce la refuzarea returului.

5.3 Cheltuielile de returnare vor fi suportate de către client, cu excepţia produselor livrate greşit (s-a livrat un alt produs decât cel comandat). În acest caz, cheltuielile de retur vor fi suportate de SC DIVA GOLD SRL.

5.4 În cazul produselor personalizate (produse gravate indiferent de text, produse personalizate cu nume, produse realizate după anumite cerinţe ale clientului, modificare mărime inel etc) clientul nu mai beneficiază de dreptul de retur.

**6. MODALITĂŢI DE PLATĂ**

6.1 Plata produselor comandate de pe www.divagold.ro se poate realiza în momentul livrării produselor de către curier (ramburs), sau în avans prin transfer bancar sau online prin card bancar.

6.2 SC DIVA GOLD SRL îşi rezervă dreptul ca în anumite situaţii să solicite plata produselor în avans, în baza unei facturi proforme emise şi transmise clientului prin mijloacele de comunicare stabilite de comun acord cu acesta. În cazul plăţilor prin transfer bancar, dovada plăţii trebuie trimisă catre SC DIVA GOLD SRL la adresa de e-mail [bijuteriadivagold@gmail.com](mailto:bijuteriadivagold@gmail.com). Livrarea va fi efectuată numai după intrarea banilor în contul SC DIVA GOLD SRL. Plată în avans se consideră şi plata cu ajutorul cardurilor de debit sau credit, agreate pentru efectuarea plăţilor online, atât pentru plata integrală precum şi pentru plăţile în rate. În acest caz, SC DIVA GOLD SRL va solicita procesatorului de plăţi electronice confirmarea securităţii şi a validităţii tranzacţiei şi, de asemenea, va efectua verificări suplimentare acolo unde este cazul, înainte de livrarea produselor.

6.3 Produsele comandate trebuie achitate integral. În caz contrar, livrarea nu va fi realizată.

**7. POLITICA DE CONFIDENŢIALITATE**

SC DIVA GOLD SRL respectă caracterul privat şi securitatea prelucrării datelor cu caracter personal ale fiecărei persoane care vizitează sau comandă produse pe acest site. Conform cerinţelor Regulamentului Uniunii Europene 679/2016 privind protecţia datelor personale (GDPR), SC DIVA GOLD SRL va administra în condiţii de siguranţă şi numai pentru scopurile specificate datele personale pe care ni le furnizaţi despre Dumneavoastră, un membru al familiei dumneavoastră ori o altă persoană.

Scopul colectării datelor este înscrierea acestor date în documentele fiscale emise de societate conform legii şi procesarea comenzii dumneavoastră. Astfel, datele dvs sunt necesare pentru a putea fi contactat, pentru a putea fi emise documentele tranzacţiei şi pentru a vă putea fi livrată comanda.

Informatiile înregistrate sunt destinate utilizării de către SC DIVA GOLD SRL şi sunt comunicate (parţial) doar următorilor destinatari: Compania de curierat rapid care livrează produsele şi instituţiilor bancare sau financiare, în cazul plăţilor cu cardul (online sau direct în magazin).

Conform Regulamentului General pentru Protecţia Datelor, aveţi dreptul la informare, dreptul de acces la date, dreptul de intervenţie asupra datelor, dreptul de opoziţie, dreptul de a nu fi supus unei decizii individuale luate în baza unei prelucrări automate, dreptul de a vă adresa justiţiei, dreptul de retragere a consimţământului, dreptul la portabilitatea datelor, dreptul de a fi uitat. Puteţi, aşadar, să vă opuneţi prelucrării datelor cu caracter personal care vă privesc şi să solicitaţi ştergerea acestora. Pentru exercitarea acestor drepturi, vă puteţi adresa cu o cerere scrisă, datată şi semnată trimisă pe adresa societăţii.

Datele dumneavoastră personale vor fi folosite de SC DIVA GOLD SRL numai în scopul declarat al acestui site în conformitate cu prevederile legale. Informaţiile din formularul de comandă vor fi folosite pentru a vă trimite confirmarea comenzilor. SC DIVA GOLD SRL se obligă să nu facă publice sau să nu vândă bazele de date conţinând informaţii referitoare la datele dumneavoastră personale. Datele personale pot fi transmise autorităţilor în drept să verifice tranzacţiile comerciale, numai la solicitarea justificată a acestora.

Nivelul de securitate a tranzacţiilor, a sesiunilor de cumpărare si de introducere a datelor personale este în conformitate cu cerinţele acestei industrii pe plan mondial. Acest magazin foloseşte măsuri de securitate împotriva pierderii, alterării sau folosirii greşite a informaţiilor care se află sub controlul nostru prin securizarea platformei cu un certificat SSL. SC DIVA GOLD SRL nu îşi asumă însă responsabilitatea pentru pierderile de informaţii cauzate de bug-uri, atacuri de tip “hacking” sau erori ale softului cu care este conceput şi găzduit magazinul.

Politica de confidenţialitate completă o găsiţi aici: https://divagold.ro/confidentialitate

**8. COMENTARIILE UTILIZATORILOR**

8.1 Utilizatorii care vizitează magazinul online www.divagold.ro pot face comentarii la adresa acestuia şi a produselor pe care le oferă, care pot fi publicate pe magazinul online după aprobarea prealabilă a administratorului. SC DIVA GOLD SRL îşi rezervă dreptul de a nu publica pe magazinul online comentarii cu conţinut ilegal, obscen, ameninţător, defaimator, care tulbură în vreun fel viaţa privată a altor persoane, încalcă drepturile de proprietate intelectuală, conţin viruşi, texte vizând diverse campanii de promovare, scrisori în lanţ, mail-uri în masă sau orice altă formă de spam.

8.2 SC DIVA GOLD SRL nu va purta responsabilitatea şi nici nu va putea fi obligată să plătească vreun fel de despăgubiri pentru orice formă de daună produsă prin astfel de comentarii sau comunicări. În cazul trimiterii unor materiale/documente, altele decât cele legate de procesul de cumpărare/vânzare a unor produse, se consideră că utilizatorul conferă societăţii SC DIVA GOLD SRL şi afiliaţilor/asociaţilor acesteia dreptul neexclusiv, nelimitat, gratuit, irevocabil si retransmisibil de a le folosi, reproduce, modifica, adapta, publica, traduce, precum şi dreptul de a le distribui oriunde în lume, prin orice mijloc. Utilizatorul garantează că are toate drepturile asupra conţinutului pe care îl transmite pentru a fi publicat pe magazinul online, prin orice modalitate, astfel încât, prin folosirea acestui conţinut, să nu cauzeze prejudicii nici unei persoane. SC DIVA GOLD SRL nu îşi asumă nici o responsabilitate privind posibilele daune provocate de folosirea conţinutului acestor comentarii de către utilizatorii magazinului online, ele fiind oferite sub aceeaşi limitare a responsabilităţii ca şi restul conţinutului de pe magazinul online.

**9. CALITATEA SERVICIILOR DE HOSTING**

Site-ul www.divagold.ro este găzduit de serverele unei terţe firme. SC DIVA GOLD SRL nu va putea fi făcută responsabilă pentru eventualele erori apărute pe site indiferent de motivele apariţiei lor, acestea incluzând modificări ale site-ului, setări, sau actualizări ale scripturilor programate. SC DIVA GOLD SRL nu va putea fi făcută răspunzătoare pentru erorile apărute din cauza folosirii anumitor browsere pentru vizitarea site-ului.

**10. LITIGII ŞI DISPOZIŢII FINALE**

Orice altă problemă cauzată de produsele şi serviciile prezentate pe www.divagold.ro sau de informaţiile prezentate pe acest magazin online şi care nu este deja tratată de niciun articol din prezentul document, se va soluţiona pe cale amiabilă în termen de 30 de zile lucrătoare de la data sesizării în scris a problemelor, de către utilizator. În cazul în care nu s-a reuşit rezolvarea conflictului pe cale amiabilă, competenţa revine instanţelor române de judecată.